gl id gl en gl gl en es vi gl it es it en fr eo en eo gl es en es eo gl gl gl gl gl gl en es en es gl gl es ru da es gl kn gl en da gl es da gl vi kn gl gl tt gl it da gl es da gl it sv gl fr tt gl eo sv gl en als gl en tt gl en da gl en sv gl es da gl eo sl gl gl gl en gl gl en es vi gl it es it en fr eo en eo gl es en es eo gl gl gl gl gl gl en es en de en de pt de en de en gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl es gl gl ast hu gl gl en gl gl gl gl gl es gl en es sv gl fr gl de gl de gl gl it gl en es en gl en gl en gl en gl en gl en gl en gl en gl en gl gl gl gl gl gl gl gl gl gl ca gl gl gl gl
A Costa da Morte pecha a medias ca Folga - Cee - Que pasa na costa
Cee Costa da Morte quepasanacosta galicia colexios folga
Irregular, coma sempre, o seguemento da Folga Xeral na Costa da Morte contra a Reforma Laboral. En QPC xa manifestamos o noso apoio á folga, sobre todo a do consumo, e a nosa proposta doutro tipo de folga, que nos inclúa a todos. E tamén vemos a posición de Louzán ante a situación. Así e todo facemos un repaso completo á incidencia da folga en todos os sectores da bisbarra. Se ben o sector servizos, maioritario na zona, apenas notou a folga, grandes empresas, concellos e centros educativos si que a notaron, en maior ou menor medida. Iso si, a Costa da Morte sentiu a folga xeral moito menos que no resto de Galicia e de España. E se os sindicatos cifran nun 90% o seguemento en Galicia, e a Xunta apunta que só un 35% da administración secundou a folga, na Costa da Morte, e facendo un balance global, podemos apuntar que a folga rexistrou algo menos de "media entrada". Hai quen lembra tamén a complicada tesitura do traballador medio ante a folga. Por exemplo, dende a CIG que lembra o medo que sofren milleiros de traballadores por parte do empresariado. Xabier Santos lembra que "a xente está preocupada polas consecuencias que poden ter a Reforma, e a xente está tendo unha posición activa. Onte tivemos moitas chamadas de empresas de toda a zona protestando porque se censura o dereito a folga, e iso quere dicir que se está presionando á xente".
Concentración importante, e segregada, en Cee
Na Costa da Morte podemos diferenciar entre sectores, e entre cores. Como se fixo visible na Concentración central, celebrada ás 12:00h na Praza 8 de marzo de Cee. Unhas 400 persoas (non son as 100.000 de Vigo), separadas por bandeiras coma se dun campo de tenis se tratase, puxeron cor á praza, cunha incidencia algo maior que a folga de 2011 e a do 2010. Por un lado o bando nacionalista, con alcaldes e responsables do BNG respaldando a protesta (Dani Oca, Moncho Noceda, Manuel Antelo, Modesto Fraga... entre outros); e polo outro, á sombra, UGT e CCOO secundados por alcaldes e representantes do PSOE (Marisol Soneira, Pichurri, Félix Porto, Suso Campos... entre outros).
Dende os sindicatos esperaban unha resposta masiva do pequeno comercio ceense, alo menos, á hora da manifestación, pero apenas un par de bares baixaron a medias a persiana mentres seguían servindo nas terrazas. CCOO cifraba a primeira hora un 40% de seguemento no comercio de Cee, pero a realidade parecía outra. I é que dende o sector servizos valoran complicado o feito de facer folga: "xa está a cousa bastante jodida como para perder un día de facturación", valoraba algún responsable hostaleiro que ademais incidía en que os periódicos chegaron, en hora, e que os clientes de tódolos días non faltaron ao café nin ao traballo.
Se a Industria galega case pechaba por completo, na Costa da Morte non se pode dicir o mesmo. As fábricas de Ferroatlántica, habituais abandeiradas desta clase de mobilizacións, celebraron a xornada de traballo "sen incidentes e con normalidade", segundo a empresa, "dacordo co convenio acordado de servizos mínimos co Comité de Empresa". Así, dende a CIG valoran que está habendo un seguemento do 80% fóra dos servizos mínimos, unha porcentaxe que rebaixa CCOO ata o 50%. Outras industrias como Stolt Sea Farm rondan o 70% mentres que en Cerdeimar apenas houbo seguemento. Sobre o Porto de Brens, dende o sindicatos aseguran que estivo paralizado ao longo do día; e no Hospital, ademais de teren protestado por uns "servizos mínimos abusivos", "a participación é boa", segundo a CIG.
Irregular seguemento da folga nos Concellos
Podemos comprobar o seguemento irregular da folga tanto nos Concellos coma nos centros educativos. E por suposto, en función da cor política da que falemos. Se concellos populares como o de Ponteceso, Cabana ou Fisterra houbo un seguemento practicamente nulo; en outros socialistas como Dumbría ou Muxía o seguemento pode catalogarse de amplo (se ben en Laxe apenas tivo incidencia); mentres que nos nacionalistas como Vimianzo ou Carnota tamén se pode considerar amplo.
Concello Corcubión: Seguemento masivo, con só 2 traballando no edificio do Concello.
Concello Cee: Baixo seguemento. En canto a persoal funcionario, ningún secunda a folga, e persoal laboral 5 persoas en folga de 60.
Concello Carnota: Metade do persoal laboral e funcionario en folga.
Concello Ponteceso: seguemento nulo da folga.
Concello Vimianzo: Seguemento bastante amplo no Concello mantendo os servizos mínimos.
Concello Dumbría: Seguemento amplo da folga, só hai servizos mínimos.
Concello Fisterra: Seguemento practicamente nulo da folga. Só faltou unha traballadora.
Concello Zas: Seguemento nulo da folga.
Concello Cabana: Seguemento nulo da folga.
Concello Laxe: Seguemento practicamente nulo da folga.
50% de seguemento da folga nos centros educativos
Nos centros educativos o patrón segue o mesmo que a folga do setembro pasado. Disparidade tota. Atopamos centros só cos servizos mínimos en marcha e sen alumnos, como o Areouta de Sardiñeiro, e centros nos que apenas faltaron mestres nin alumnos, como o IES Lamas de Castelo de Carnota. Facendo unha media entre estes 12 centros contactados pola redacción de QPC, obtemos un seguemento do 49%. Estes son os centros cos que falamos.
IES Pedra da Aguia da Ponte do Porto (Camariñas) – De 31 mestres, 15 en folga (50% de seguemento).
IES Lamas de Castelo de Carnota – De 22 mestres só 3 a folga, persoal non docente, (10% de seguemento). Os alumnos, a maioría en clase (95%).
IES Fernando Blanco de Cee – De 52 mestres, hai 19 en folga a esta hora (36% de seguemento). Apenas hai algún rapaz nas aulas, e so os de secundaria.
IES Agra Raíces de Cee - De 50 metres, 29 en folga (60%). Moi pouco alumnado nas aulas.
CEIP Santa Eulalia de Dumbría – De 12 hai 3 en folga (25% de seguemento). Máis da metade dos alumnos en clase.
CEIP Mar de Fóra de Fisterra – De 16 mestres, 5 secundaron a folgan (31% de seguemento). E poucos alumnos nas aulas.
CEIP Areouta de Sardiñeiro, Fisterra – De 6 mestres, 5 secundaron a folga e só queda un polos servizos mínimos (100% de seguemento). Un 30% de nenos en clase.
CPI Cabo da Area de Laxe – De 40 mestres, uns 23 en folga (55% de seguemento). Non viñeron apenas alumnos (15%).
CEIP Virxe da Barca de Muxía – De 5 mestres foron 3 á folga, só quedou un polos servizos mínimos (80% de seguemento). Non hai alumnos.
IES Ramón Caamaño de Muxía - De 22 mestres foron 10 en folga (45%) e 2 limpiadoras. Un 80% dos alumnos nas aulas.
CEIP As Forcadas de Corme (Ponteceso) – De 9 mestres van 4 a folga (45% de seguemento). A metade dos alumnos en clase.
CEIP Milladoiro de Malpica – De 17 mestres 7 a folga (50% de seguemento). De alumnos un 40%.
Máis fotos da manifestación en Cee
Día de folga... de consumo.
Verdades de Louzán: Folga.
19-11-11: Unhas eleccións indignadas e indignantes.
15-10-11: O mundo toma as prazas.
21-05-11: Galicia tamén quere Democracia Real Xa.
22-09-11: Seguemento dispar da folga entre os mestres da Costa da Morte.
28-01-11: A Costa da Morte secunda o rexeitamento contra a Reforma das Pensións.
29-09-10: A Costa seguíu levemente a folga do 29S.
Redacción de QPC ([email protected]).
Paco Charlín pasa a cobrar o soldo de José Luís Pérez Añón
“Un alcalde non pode, segundo a Lei de Espectáculos, nin autorizar nin denegar unha festa promovida por veciños”
O programa de Outono de Vimianzo, unha referencia comarcal
O Concello da Laracha esixe a cobertura de todas as prazas de [email protected]
A veciñanza de Corcoesto infórmase sobre o parque eólico Alto do Torreiro
Paco Charlín pasa a cobrar o soldo de José Luís Pérez Añón
“Un alcalde non pode, segundo a Lei de Espectáculos, nin autorizar nin denegar unha festa promovida por veciños”
O programa de Outono de Vimianzo, unha referencia comarcal
O Concello da Laracha esixe a cobertura de todas as prazas de [email protected]
A veciñanza de Corcoesto infórmase sobre o parque eólico Alto do Torreiro
María de Dina fai xoias con crebas: “Para min Louro, o mar e a natureza en xeral son inspirasión”
A Costa da Morte recibe o outono con moita festa
Arde un vehículo en Berdoias
Rescatan un can dun profundo foso en Vilar de Couso
A incerteza volve enlear as Festas da Pilarica da Trabe
Nace a Plataforma "Vendaval" para loitar contra a invasión eólica
Unha ferida tras unha saída de vía en Bermún
A Plataforma Pediatras e Matronas Xa! xa recolle sinaturas na comarca para a ILP de SOS Sanidade Pública
COPYRIGHT 2019 QUE PASA NA COSTA
Aviso Legal y Condiciones de uso